stanford-oval/wikipedia huggingface dataset:
משפחת קים
תולדות בני השושלת > קים ג'ונג-איל

קים ג'ונג-איל היה נשוי לקים יונג סאק, אף שהם חיו בנפרד מספר שנים. לזוג יש בת, קים סול סונג, שנולדה ב-1974. בנו המבוגר ביותר של קים, קים ג'ונג-נאם, נולד ב-1971 לפילגשו קים היי רים. בת זוגו האחרונה (לעיתים מתוארת כפילגשו ולעיתים כאשתו) היא קו יונג הי, שילדה את בנו קים ז'ונג צ'ול ב-1981, ואת קים ג'ונג-און בשנת 1984. פילגשו השנייה האהובה ביותר הייתה קיונג וו צ'אנג אוק שילדה לו שלושה ילדים וערקה לקוריאה הדרומית ב-2002. באוגוסט 2004 דווח שפילגשו של קים, קו יונג הי, מתה בגיל 51 ממחלת הסרטן.
שני אחיו הגדולים של קים ג'ונג-און היו נחשבים ל"כבשים השחורות" של המשפחה. קים ג'ונג-נאם היה בעל מוניטין של "עושה צרות". ב-14 בפברואר 2017, קים ג'ונג-נאם נרצח בנמל התעופה הבין-לאומי קואלה לומפור על ידי שתי נשים, דואן ת'י הונג מווייטנאם וסיטי אישאה מאינדונזיה, שלצורך ההתנקשות עשו שימוש בגז העצבים VX. כיוון שקים ג'ונג-נאם נסע תחת השם הבדוי קים-שול, הוא לא זוהה בתחילה כקים ג'ונג-נאם. ייתכן כי דף פייסבוק וכתובת דואר אלקטרוני שהיו לקים ג'ונג-נאם תחת אותו שם, סייעו לממשל הצפון קוריאני להתחקות אחר פעולותיו. גם בנו, קים האן-סול, מתח ביקורת על המשטר ובראיון לתקשורת הפינית ב-2012, הוא אמר כי הוא חולם שיום אחד יחזור למולדתו כדי "לשפר את מצבה" אך מאז מות אביו, מקום הימצאו לא ידוע. שנתיים לאחר הירצחו, נחשף שג'ונג נאם היה מודיע של הסוכנות הביון האמריקאית, ה-CIA. מלבדם, היה גם את בנו האמצעי של קים ג'ונג-איל, קים ג'ונג-צ'ול שבעיני אביו לא היה ראוי להנהגה בשל "מאפייניו הלא-גבריים".
קים ג'ונג-איל מת מהתקף לב במהלך נסיעה ברכבת ב-17 בדצמבר 2011, יורשו היה בנו, קים ג'ונג-און.
תולדות בני השושלת > קים ג'ונג-און

קים ג'ונג און התחתן עם רי סול ג'ו ב-2009 או ב-2010. על פי דיווחים בתקשורת הדרום-קוריאנית והתקשורת המערבית. הם הכירו כתוצאה משידוך של אביו, ככל הנראה יש לזוג 3 ילדים שאחד מהם נולד ב-2012, שנת ה-100 להולדתו של קים איל-סונג, כך על פי דיווחיו של שחקן הכדורסל דניס רודמן, שביקר את קים באותה שנה. בנובמבר 2022 נראתה לראשונה בציבור אחת מבנותיו של קים ג'ונג-און יחד איתו, הבת נראתה במהלך אירוע שיגור של טיל בליסטי מתקדם שפיתחה קוריאה הצפונית.
יורשים אפשריים לקים ג'ונג-און > קים יו-ג'ונג

קים יו-ג'ונג היא אחותו הצעירה של המנהיג העליון, קים ג'ונג-און. היא נחשבת ל"כוכב עולה" בפוליטיקה של קוריאה הצפונית. קים ייצגה את קוריאה הצפונית באולימפיאדת פיונגצ'אנג שנערכה בקוריאה הדרומית ב-2018. בביקורה, הפכה קים לבת המשפחה הראשונה שביקר בקוריאה הדרומית מאז תום מלחמת קוריאה. בהמשך, היא אף פגשה את נשיא ארצות הברית, דונלד טראמפ, עוד באותה השנה.
היא נחשבת ליורשת אפשרית למקרה בו אחיה ימות בטרם עת, עם זאת חיסרון בולט שמקשה על אפשרות זו היא היותה אישה. לצד זאת, יתרון בולט שיש לקים הוא ניסיונה הפוליטי הגדול.
ראו גם

משפחת אל-אסד
הערות שוליים

↑  Young W. Kihl, Hong Nack Kim. North Korea: The Politics of Regime Survival. Armonk, New York: M. E. Sharpe, Inc., 2006. p. 56.
↑  Jason LaBouyer "When friends become enemies — Understanding left-wing hostility to the DPRK" Lodestar. May/June 2005: pp. 7–9. Korea-DPR.com. Retrieved 18 December 2007.
↑  How the Kim cult of personality came to dominate North Korean life | NK News, NK News - North Korea News, ‏7 בדצמבר 2018 (באנגלית)
1 2  Juche Idea: Answers to Hundred Questions. Pyongyang: Foreign Languages Publishing House. 2014.
1 2  דודו של רודן צפון קוריאה הוצא להורג, באתר ynet, 13 בדצמבר 2013
1 2  רודן צפון קוריאה הדיח את דודו וחיסל עוזריו, באתר ynet, 3 בדצמבר 2013
↑  "Kim Song Ae (Kim So'ng-ae)". North Korea Leadership Watch. נבדק ב-25 באוקטובר 2020. {{cite web}}:  (עזרה)
↑  Bishop, Rachel (31 באוגוסט 2017). "Mystery deepens over Kim Jong-un's once-powerful aunt and key aide as fears grow she's "critically ill" in hospital". Daily Mirror. נבדק ב-30 באפריל 2020. {{cite news}}:  (עזרה)
↑  Park, Ju-min; Sipalan, Joseph (14 בפברואר 2017). "North Korean leader's half brother killed in Malaysia". Reuters. ארכיון מ-14 בפברואר 2017. נבדק ב-14 בפברואר 2017. {{cite news}}:  (עזרה)
↑  מלזיה: שוחרר אחד החשודים בהתנקשות באחיו של מנהיג צפון קוריאה, באתר וואלה, 3 במרץ 2017
↑  Kim Jong-nam killing: 'VX nerve agent' found on his face, BBC, ה-24 בפברואר 2017
↑    Julian Ryall, ‏Did Kim Jong-nam's Facebook fixation lead to his death?, The Telegraph, 16 February 2017
↑  "Kim Han Sol, North Korean leader Kim Jong Un's estranged nephew, tired of life on the run: Reports". The Straits Times. 10 באוקטובר 2017. נבדק ב-30 באפריל 2020. {{cite news}}:  (עזרה)
↑  "Kim Jong-nam, half-brother of North Korean leader, 'was a CIA informant'". the Guardian (באנגלית). 2019-06-11. נבדק ב-2021-10-09.
↑  אנה פיפילד, ההתחלה, היורש הדגול, 2019, עמ' 50
↑  Kim Jong-un 'Has a Little Daughter'
↑  סוכנויות הידיעות, ‏יורשת קוריאה הצפונית: בתו של קים ג'ונג און נחשפה לראשונה בפומבי, באתר מעריב אונליין, 19 בנובמבר 2022
| --- | --- |
בקרת זהויות :  NLI: 987007300252505171 
הנשיא הנצחי של הרפובליקה, קים איל-סונג
המזכ"ל הנצחי של מפלגת הפועלים של קוריאה, קים ג'ונג-איל
המנהיג העליון של קוריאה הצפונית, קים ג'ונג-און
רדיוביולוגיה

רדיוביולוגיה (Radiobiology) היא המדע העוסק בחקר ההשפעות הביולוגיות של קרינה מייננת ובלתי מייננת בכל הספקטרום האלקטרומגנטי, ובכלל זאת: קרינה רדיואקטיבית, קרני רנטגן, קרינת על-סגול, אור נראה, גלי מיקרו וגלי רדיו.
השפעות של קרינה על יצורים חיים נחקרות בתחומים שונים כגון: כימיה של קרינה, ביולוגיה מולקולרית וביולוגיה של התא, גנטיקה מולקולרית, תגובת רקמות לקרינה ועוד.
ראו גם

Deinococcus radiodurans
השפעות הקרינה על אנשים
פגיעת הטילים בפולין (2022)

| חלק ממלחמת אוקראינה–רוסיה |
| --- | --- |
 תאריך:  15 בנובמבר 2022 
 מקום:  פשבודוב, לובלין 
 קואורדינטות:  50°28′30″N 23°55′19″E﻿ / ﻿50.474882222222°N 23.922022222222°E﻿ / 50.474882222222; 23.922022222222
 סוג:  missile explosion, משבר דיפלומטי 
 הרוגים:  2 
 מבצע:  הכוחות המזוינים של אוקראינה 
  (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפשבודוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפשבודוב(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהפשבודוב(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהפשבודוב he
 
בניין עולה בלהבות בעקבות ירי לאוקראינה, 15 בנובמבר 2022
המתקפה על קייב שקדמה למתקפה על פולין
פגיעת הטילים בפולין הייתה נפילה של שני טילי שיוט סמוך לעיירה פשבודוב (אנ') שבפרובינציית לובלין שבפולין, קילומטרים בודדים מגבול אוקראינה–פולין (אנ') (כ-100 קילומטרים צפונית ללבוב), ב-15 בנובמבר 2022. באותו יום, בוצעה מתקפת טילים רוסית על ערי אוקראינה, בהן נהרגו מספר אזרחים בקייב ונותקה הספקת החשמל לחלק משמעותי מהמדינה. הטלוויזיה הפולנית דיווחה על פיצוץ בעקבות נפילת הטילים, ממנו נהרגו שני אזרחים פולנים, וכן נפגעו משאית וטרקטור באזור חקלאי על יד העיירה. האירוע הזה היווה את הפגיעה הראשונה באזרחי ברית מדינות נאט"ו במהלך הפלישה הרוסית לאוקראינה, לאחר שמולדובה (שאינה חברה בנאט"ו) נפגעה בפגיעה דומה, ללא נפגעים, מספר ימים קודם לכן.
תגובות בעולם

בעקבות פגיעת הטילים בפולין,כינס ראש ממשלת פולין מטאוש מורבייצקי כינוס חירום של ראשי מערכת הביטחון במדינה. בסיום הכינוס הודיעו הרשויות בפולין בהצהרה קצרה כי הם הורו "להעלות את הכוננות של כל כוחות הצבא הפולני". זמן קצר לאחר המתקפה, הודיעה אסטוניה שהיא מוכנה להגן על "כל סנטימטר אדמה של נאט"ו", אמירה ידועה של נשיא ארצות הברית ג'ו ביידן בימיה הראשונים של המתקפה הרוסית על אוקראינה בראשית 2022. בעקבות התקרית וקרבתו לצינור הנפט דרוז'בה הודיע ראש ממשלת הונגריה ויקטור אורבן על כינוס ישיבת חירום של ראשי מערכת הביטחון במדינתו. באותו הלילה, שר ההגנה ההונגרי קרישטוף סלאי-בוברובניצקי קיים שיחת טלפון עם המזכיר הכללי של נאט"ו ינס סטולטנברג. סטולטנברג הודיע בשעות הלילה כי הוא שוחח עם נשיא פולין אנדז'יי דודה, וכי נאט"ו עוקבת מקרוב אחר כל ההתפתחויות. בהמשך הלילה התקיימה שיחת חירום בין נשיא ארצות הברית ג'ו ביידן לנשיא פולין, ובהמשך הגדיר ביידן את המצב כ"מצב רציני ומסוכן". וסגן ראש ממשלת לטביה אמר כי "המשטר הפושע הרוסי ירה טילים שלא רק כוונו לעבר אוכלוסייה אזרחית אלא נפלו בשטח נאט"ו בפולין".
בבוקר שלאחר הפגיעה נערך תדרוך עיתונאים על ידי מזכ"ל נאט"ו, בו נאמר כי "אין ודאות לגבי הגורם שירה את הטילים, או לגבי זהות המטרה המקורית שלהם". כמו כן, הוא הסביר ש"קיימת סבירות ששני הפולנים נהרגו מנפל של מערך ההגנה האווירי האוקראיני". ראש ממשלת הולנד מארק רוטה כתב לאחר פגישת ראשי מדינות נאט"ו ש"דבר אחד חשוב להבהיר: אירוע פגיעת הטילים בפולין לא היה מתרחש אלמלא התרחשה מתקפת הטילים הנוראית הרוסית נגד אוקראינה. אנחנו נמשיך לתמוך באוקראינה נגד התוקפנות הרוסית".
בנוסף, דובר ממשלת פולין הודיע כי היא שוקלת להפעיל את סעיף 4 של האמנה האטלנטית, האומר כי כל חברה בארגון נאט"ו יכולה לכנס את ראשי כל מדינות הארגון לדיונים ביטחוניים.
מנגד, העורכת הראשית של העיתון הרוסי Russia Today השייך למדינה והמקורבת לנשיא פוטין, מרגריטה סימוניאן (אנ'), כתבה בטוויטר כי "פולין קיבלה היום את בלגורוד שלה. איך אתם רוצים את זה?" בתגובה למות שני האזרחים הפולנים.
ראו גם

הפלישה הרוסית לאוקראינה
יחסי פולין–רוסיה
נאט"ו
מתקפות הטילים הרוסיות באוקראינה (אוקטובר-נובמבר 2022)
הערות שוליים

↑  סוכנויות הידיעות‏, דיווח: שני הרוגים מטיל רוסי שנחת בפולין, החברה בנאט"ו, באתר וואלה, 15 בנובמבר 2022
↑   ציוץ של ינס סטולטנברג ברשת החברתית אקס (טוויטר)
↑  Biden's holds call with Poland's president, CNN (באנגלית)
↑  מתי ברנהרט, ‏רוסיה: הדיווחים על פגיעת הטילים בפולין – פרובוקציה, באתר "סרוגים", 15 בנובמבר 2022
↑   ציוץ של מארק רוטה ברשת החברתית אקס (טוויטר)
↑  Poland considering NATO Article 4 activation, says spokesman, מתוך אתר רויטרס (באנגלית)
↑   ציוץ של Маргарита Симоньян ברשת החברתית אקס (טוויטר)
ערך זה הוא קצרמרבנושא פולין ובנושא היסטוריה. אתם מוזמנים לתרום לוויקיפדיה ו.
סודות הפרברים

| --- | --- |

 בימוי:  ג'ורג' קלוני 
 הופק בידי:  ג'ורג' קלוני, ג'ואל סילבר, גרנט הסלוב, טדי שוורצמן 
 תסריט:  ג'ואל כהן איתן כהן ג'ורג' קלוני גרנט הסלוב
 עריכה:  סטפן מיריון 
 שחקנים ראשיים:  מאט דיימון ג'וליאן מור אוסקר אייזק
 מוזיקה:  אלכסנדר דספלה 
 צילום:  רוברט אלסוויט 
 מדינה:  ארצות הברית 
 חברת הפקה:  פרמאונט, Silver Pictures, Smokehouse Pictures 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית27 באוקטובר 2017
 משך הקרנה:  105 דקות
 שפת הסרט:  אנגלית 
 סוגה:  סרט מתח
 תקציב:  25 מיליון דולר
 הכנסות באתר מוג'ו:   suburbicon
 www.suburbiconmovie.com
 דף הסרט ב־IMDb
 
סודות הפרברים (באנגלית: Suburbicon) הוא קומדיה שחורה בבימויו של ג'ורג' קלוני, על פי תסריט מאת האחים כהן, ג'ורג' קלוני וגרנט הסלוב. כוכבי הסרט הם מאט דיימון, ג'וליאן מור ואוסקר אייזק. הסרט עוקב אחר חייו של סמנכ"ל כספים המתגורר בפרוור סברביקון, בזמן שבפרוור מתקיימות מהומות על רקע גזעי.
עלילת הסרט

בשנת 1957 בפרוור סברביקון, שכל אוכלוסייתו לבנה, מופרת השלווה כאשר משפחת מאיירס, משפחה אפרו-אמריקאית, עוברת להתגורר בה.
לביתם של גרדנר ורוז לודג', המתגוררים בסמוך לבית המשפחה האפרו-אמריקאי, פורצים שודדים. הם מרדימים את בני המשפחה באמצעות כלורופורם, וכובלים אותם לכיסאותיהם. אם המשפחה, רוז, שהייתה מרותקת לכיסא גלגלים, קיבלה מנת יתר של כלורופורם, ומתה עקב כך. מרגרט, אחותה התאומה של רוז, עוברת לגור בבית כדי לטפל בילדם של בני הזוג לודג', ניקי.
קצין משטרה מזמין את גרדנר ומרגרט למסדר זיהוי, אך הם אינם מזהים בו את השודדים. ניקי, שהגיע אתם לתחנת המשטרה, מתגנב למסדר הזיהוי, ושם לב שהשודדים אכן נמצאים בין האנשים שבמסדר, חרף הכחשתם של גרדנר ומרגרט.
בביתם, גרדנר ומרגרט מפנטזים על הרגע שבו יקבלו את כספי ביטוח החיים של רוז, ויוכלו לעבור לארובה, שלה אין הסכם הסגרה עם ארצות הברית.
לביתו של גרדנר מגיע באד קופר, חוקר מטעם חברת הביטוח שאליה פנה גרדנר כדי לפדות את פוליסת ביטוח החיים של רוז. הוא משוחח עם מרגרט, ובסוף השיחה מבהיר שהוא משוכנע שזו תביעת ביטוח כוזבת. הוא מבטיח לחזור בערב לשיחה עם גרדנר. גם החוקר מטעם המשטרה מספר לגרדנר על סימני שאלה שהתעוררו אצלו.
בסמוך לביתה של המשפחה האפרו-אמריקאית מתחוללות מהומות של תושבי העיירה. תוך כדי המהומות מגיע קופר לשיחה עם גרדנר, מבהיר לו שהוא יודע על פשעו, ודורש שבתמורה לשתיקתו גרדנר יעביר אליו את מלוא כספי הביטוח. תוך כדי השיחה מגישה לו מרגרט קפה שלתוכה מזגה סודה קאוסטית. לאחר לגימת הקפה קופר חש צריבה איומה בגרונו, ויוצא מהבית להזעיק עזרה, אך גרדנר יוצא אחריו ודוקר אותו למוות.
שני השודדים הרוצחים אינם מרוצים מכך שניקי זיהה אותם במסדר הזיהוי ומכך שגרדנר מעכב את תשלומו להם. אחד מהם יוצא לביתו של גרדנר שם הוא רוצח את מרגרט. הדוד מיטש, שאותו הזעיק ניקי, מגיע לבית ומונע את רציחתו של ניקי, אך הוא והרוצח הורגים זה את זה.
הרוצח האחר מאיים על גרדנר תוך כדי נסיעה, ונהרג בתאונת דרכים. גרדנר מגיע לביתו ומגלה בו את שלוש הגוויות ואת ניקי. הוא לוקח את ניקי לשיחה במטבח, ודורש את שתיקתו, שאם לא כן ימות. תוך כדי השיחה גרדנר אוכל כריך ושותה כוס חלב שהיו על שולחן המטבח. היו אלה כריך וכוס שאותם הרעילה מרגרט בכמות גדולה של סמי שינה, בניסיון לרצוח את ניקי. כתוצאה מכך גרדנר מאבד את הכרתו, וניקי יוצא לחצר, לשחק עם שכנו, הילד האפרו-אמריקאי.
שחקנים

| שחקנ/ית | דמות |
| --- | --- |
מאט דיימון: גרדנר לודג', בורגני תושב סברביקון
ג'וליאן מור: תפקיד כפול: רוז, אשתו של גרדנר לודג', ואחותה התאומה מרגרט
אוסקר אייזק: באד קופר, חוקר תביעות ביטוח
נואה ג'ופ: ניקי לודג', בנם של גרדנר ורוז
גלן פלשלר: אחד משני השודדים הרוצחים
ג'ק קונלי: קצין המשטרה הייטאואר
אלכס האסל: לואיס
הפקה

את התסריט המקורי לסרט כתבו האחים כהן בשנת 1986, לאחר שהשלימו את סרטם הראשון, "רציחות פשוטות", אך הם נמנעו מלהפוך את התסריט לסרט. בשנת 2005 פורסם שג'ורג' קלוני עומד לביים סרט על-פי תסריט זה. ג'ורג' קלוני וגרנט הסלוב הוסיפו לתסריט המקורי סצנות על מתיחות בין-גזעית.
כעבור עוד עשר שנים פורסם שמאט דיימון, ג'וליאן מור וג'וש ברולין לוהקו לסרט. באוקטובר 2016 החלו צילומי הסרט בעיר פולרטון, כ-45 ק"מ מדרום ללוס אנג'לס. באוגוסט 2017 פורסם שחלקו של ג'וש ברולין נחתך מהסרט בעת עריכתו.
נושאי הסרט

הסרט עוסק בשני נושאים מרכזיים: פרשת רציחתה של רוז לודג' (נושא שנכלל בתסריט המקורי של האחים כהן) וההתפרעות הגזענית של תושבי סברביקון הלבנים בעקבות מעבר משפחה אפרו-אפריקאית ליישוב (עלילת משנה שנוספה בידי קלוני והסלוב). על מידת החיבור בין שני נושאים אלה כתב המבקר אורון שמיר: "מה שניבט מן המסך הם פשוט שני פרויקטים לא גמורים, המרותכים יחדיו באופן שמותיר את פגמיהם גלויים". גם המבקר אבנר שביט מתח ביקורת על חיבור זה: "התסריט תפר את עלילת המשנה כלאחר יד, באופן מאולץ ומרושל, והיא נראית כמו טלאי עלוב. כמו אדם שמביא למסיבת יום הולדת פרחים שקטף מהחצר ועוגה שקנה בסופר ברגע האחרון, כך גם הקולנוען, שמתנהל כאילו התייחס לסוגיית הגזע רק כדי לצאת ידי חובה."
הערות שוליים

↑  Nugent, John (18 במאי 2016). "Woody Harrelson joins the cast of George Clooney's Suburbicon". Empire Online. {{cite news}}:  (עזרה)
↑  George Clooney Back With Coen Brothers, Empire, 8 October 2015
↑  Jagernauth, Kevin (8 בדצמבר 2015). "Matt Damon, Julianne Moore And Josh Brolin To Star In George Clooney's Coens-Penned 'Suburbicon'". Indiewire. {{cite news}}:  (עזרה)
↑  Whitehead, Brian (26 באוקטובר 2016). "Earlier this month, George Clooney found the quiet family town of Suburbicon in Fullerton". Orange County Register. {{cite news}}:  (עזרה)
↑  Collis, Clark (14 באוגוסט 2017). "Josh Brolin was cut from final version of Suburbicon". Entertainment Weekly. {{cite news}}:  (עזרה)
↑  אורון שמיר, עכבר העיר אונליין, "סודות הפרברים": אולי עדיף שג'ורג' קלוני יפסיק לביים, באתר הארץ, 2 בנובמבר 2017
↑  אבנר שביט‏, הקלון של קלוני: "סודות הפרברים" מבדר, אבל העיסוק שלו בגזענות צבוע ומתנשא, באתר וואלה, 5 בנובמבר 2017
| --- | --- |
בקרת זהויות :  VIAF: 5878151353536952720004   WorldCat (עם VIAF): 5878151353536952720004 
ג'ורג' קלוני מתראיין בעת הקרנת "סברביקון" בפסטיבל הסרטים הבינלאומי בטורונטו, 10 בספטמבר 2017
שולמית לבנת

| --- | --- |

שולמית לבנת באירוע יום הולדתה ה־90, בית ציוני אמריקה, תל אביב-יפו
 לידה:  26 בדצמבר 1929 אוסטריה וינה, אוסטריה 
 פטירה:  23 ביוני 2021 (בגיל 91) ישראל ירושלים, ישראל 
 מוקד פעילות:  ישראל ישראל
 תקופת הפעילות:  1948–2021 (כ־73 שנים)
 שפה מועדפת:  עברית 
 צאצאים:  לימור לבנת 
 מספר צאצאים:  2 
 
שולמית לבנת על גבי תקליט שהוציאה, 1967
שולמית לִבְנַת (26 בדצמבר 1929, כ"ד בכסלו ה'תר"ץ – 23 ביוני 2021, י"ג בתמוז ה'תשפ"א) הייתה זמרת, פעילה פוליטית בימין הישראלי ואשת ציבור ישראלית, אשר כונתה "זמרת המחתרות" בשל ביצועיה לשירי המחתרות.
ראשית חייה

נולדה בשם שרלוטה אדלר ב-1929 בווינה ליהודה וקלרה אדלר. אביה היה ציר בקונגרס הציוני ועלה לארץ ישראל כבר ב-1935. היא שהתה עם אמה כשנה בפולין, שם למדה עברית בבית ספר יהודי ועלתה לארץ ישראל עם אמה בגיל 6 באונייה מטריאסטה. המשפחה השתקעה בחיפה. בבית הספר עוברת שמה ל"שולמית".
הוריה היו בעלי דעות הקרובות לציונות רוויזיוניסטית.
היא למדה בבית הספר התיכון "הריאלי", אולם סולקה מבית הספר עקב חברותה בתנועת הנוער "המכבי הצעיר". היא בחרה שלא לשוב ללמוד והחלה להופיע כשחקנית.
את הקריירה שלה כזמרת החלה שולמית לבנת בגיל 18.
קריירה מוזיקלית

עם פרוץ מלחמת העצמאות התגייסה לפלמ"ח, כלוחמת מהשורה. חיים חפר צירף אותה לצ'יזבטרון בינואר 1948 והיא הופיעה בתוכניתה הראשונה.
לאחר מכן עברה ללהקת הכרמל, ומשם עברה להרכב הראשון של להקת חיל הים (שם הופיעה עם חיה הררית).
בשנות ה-50 התפרסמה בשירים עבריים כמו, "שיר התופסת", "נערת תפוחי הזהב" וכן "סתיו בחלונות ובלבבי" ו"תל אל קאדי", שכתב אמיתי נאמן.
בשנות ה-70 הצטרפה למדרשה הלאומית על שם אריה בן-אליעזר, אשר פעלה להנחלת מורשת תנועת ז'בוטינסקי ובעיקר מורשת האצ"ל והלח"י. גאולה כהן הקימה את המדרשה בבית ז'בוטינסקי בתל אביב. הצטרפותה נבעה מהחשיבות שראתה גאולה כהן גם בהנחלת מורשת הזמר של המחתרת. המשורר אצ"ג אמר לה "את זמרת מהפכנית, שיכולה להביא יהודים למקורם".
בסוף שנות ה-80 הופיעה באירוע חגיגי בהיכל התרבות לציון עשור לשובם של גולי אפריקה ושרה משירי המחתרת. ולאחר מכן החלה אף בהקלטת שירי המחתרת. בעקבות כך זכתה לתואר "זמרת המחתרות". היה זה אוסף מהשירים של המחתרות "לח"י" וה"אצ"ל", בהם השירים "עלי בריקדות", "הם לא ישברו אותנו", והשיר "חיילים אלמונים" (שכתב אברהם שטרן (יאיר) ב-1932), שהפך להמנון האצ"ל, ולאחר מכן המנון הלח"י.
בריאיון עיתונאי סיפרה כי מאז שהקליטה את שירי המחתרות, הוחרמה על ידי תעשיית המוזיקה. בעקבות ההחרמה, מצאה את עצמה מופיעה בעיקר מול ותיקי המחתרות וקבוצות תיירים, עד שהחליטה לפרוש באופן כמעט מוחלט. מאז היא הופיעה מדי פעם, בעיקר לצד הופעות להקת המחול של יונתן כרמון.
בשנת 2020, כשהיא בת 90, הוציאה אלבום חדש.
פעילותה הפוליטית

לבנת הייתה פעילה פוליטית במפלגות הימין הפוליטי בישראל. היא כתבה וערכה כמה ספרים, וביניהם "השמים קרובים יותר". משנת 1985, ניהלה לבנת את "המדרשה הלאומית ע"ש רנה מור" שבמצודת זאב בתל אביב.
בדצמבר 2020, יום הולדתה ה-91, עברה להתגורר עם משפחת נכדתה בחוות סקאלי הנמצאת בגבעה ליד העיר שכם והיישוב אלון מורה. בראיון שנערך עמה אמרה שהמעבר הוא גם מסיבות אידאולוגיות, ושאף הייתה שמחה לעבור לשם בשלב מוקדם יותר, בגלל הערך בהתמסרות (לארץ ישראל). כשנאמר לה שכונתה "שולמית לבנת – נערת הגבעות" אמרה שאינה ראויה לתואר הזה, שכן נוער הגבעות הגיעו לאדמת טרשים במסירות להפרחתה, ואילו היא מגיעה לאחר שהם אלו שאיפשרו זאת כשהלכו בדרך הלא-זרועה.
חיים אישיים

לאחר תום מלחמת העצמאות, הכירה את לוחם הלח"י לשעבר עזריאל לבנת, ששב ממחנה העצורים באפריקה וחיפש זמרים לתיאטרון שרצה להקים. בין השניים החל קשר רומנטי והם נישאו. בהשפעת בעלה התקרבה למחנה של תנועת החירות. שולמית לבנת הייתה נשואה לעוזי (עזריאל), עד למותו ב-2015.
שולמית לבנת התגוררה ברמת גן.
בתה היא השרה לשעבר לימור לבנת. בנה השני, נעם לבנת, חוזר בתשובה שהתפרסם כאשר דיבר על שאיפה למדינה יהודית בגבולות התנ"ך, וכן קרא לסרב פקודה בעת פינוי גוש קטיף ואף הקים את ארגון הסרבנות "מטה חומת מגן" הפועל לסרב פקודות אשר עוסקות בפינוי התנחלויות. בנו של נעם, בן יוסף, נרצח באפריל 2011 בקבר יוסף בשכם בידי שוטרים פלסטינים.
ב-23 ביוני 2021 נפטרה ממחלת הסרטן שהתגלתה בגופה כמה שבועות לפני כן, ונטמנה בבית העלמין ירקון.
הערות שוליים

1 2  רן בוקר, שולמית לבנת (זמרת המחתרות) הלכה לעולמה בגיל 91, באתר ynet, 23 ביוני 2021
1 2  תחייה ברק, ריאיון עם שולמית לבנת, מתוך עיתון תל אביב, 31 בדצמבר 2004; כעת, מתוך ארכיון האינטרנט "archive.is"
1 2  פינתי השבועית ברדיו: עלי בריקדות, באתר הבלוג של אורי הייטנר, ‏28 יוני 2021
↑  יעקב בר-און, ‏מהאודישן לצ'יזבטרון ועד שירי המחתרות: כך נפרדנו משולמית לבנת, באתר מעריב אונליין, 23 ביוני 2021
↑  שולמית לבנת שמזוהה כזמרת המחתרות מספרת למה היא מוציאה אלבום בגיל 90, באתר מעריב אונליין, 14 במרץ 2020
↑   בגיל 91: זמרת המחתרות עוברת ממגדל פאר ברמת גן למאחז מבודד ליד שכם, סרטון בערוץ "כאן 11", באתר יוטיוב, 27 בדצמבר 2020
↑  דף לזכר בן יוסף לבנת, ב"לעד" – אתר לזכר האזרחים חללי פעולות האיבה
| --- | --- |
בקרת זהויות :  NLI: 987007297397005171  BnF: cb16978003z (data)  ISNI: 0000 0000 7150 7598  LCCN: nr91022545  MusicBrainz: bc272a84-8b1d-4b48-95ce-6c3445cc7aac  VIAF: 39232324   WorldCat (עם VIAF): 39232324
פוליקרפ קוש

| --- | --- |

 לידה:  26 בינואר 1911 בלאנקנבורג, דוכסות בראונשווייג, הקיסרות הגרמנית 
 פטירה:  20 במרץ 1993 (בגיל 82) דאלאס, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  אוניברסיטת אילינוי בשיקגו  אוניברסיטת אילינוי באורבנה-שמפיין  אוניברסיטת קייס וסטרן ריזרב 
 מנחה לדוקטורט:  Francis Wheeler Loomis 
 מוסדות:  אוניברסיטת קולומביה  אוניברסיטת טקסס בדאלאס 
 תלמידי דוקטורט:  Eugene Commins 
 פרסים והוקרה:  פרס נובל לפיזיקה (1955)  עמית החברה הפיזיקלית האמריקאית 
 תרומות עיקריות
 הקביעה המדויקת של המומנט המגנטי של האלקטרון
 
פוליקרפ קוּש (בגרמנית: Polykarp Kusch; ‏26 בינואר 1911 – 20 במרץ 1993) היה פיזיקאי אמריקאי יליד גרמניה, חתן פרס נובל לפיזיקה (יחד עם ויליס לם).
ביוגרפיה

פוליקרפ קוש נולד בגרמניה ב-1911. ב-1912, בגיל שנה היגרו הוריו לארצות הברית.
קוש למד באוניברסיטת אילינוי, וב-1936 קיבל תואר דוקטור על מחקרו בספקטרוסקופיה אופטית. הוא שהה שנה באוניברסיטת מינסוטה, וב-1937 עבר לאוניברסיטת קולומביה, שם ערך עם איזידור רבי ניסיונות ראשונים במיקרו-גלים.
ב-1941 עבד כמהנדס בחברת וסטינגהאוס, בשנת 1943 - במעבדת הקרינה של אוניברסיטת קולומביה, וב-1944 עבד במעבדות בל.
ב-1946 חזר לאוניברסיטת קולומביה כפרופסור לפיזיקה, שם המשיך לחקור תכונות גרעיניות, אטומיות ומולקולריות של חומרים בטכניקות של מיקרו-גלים.
ב-1955 זכה בפרס נובל בפיזיקה (יחד עם הפיזיקאי האמריקני ויליס לם) על קביעתו הניסויית המדויקת שהמומנט המגנטי של האלקטרון גדול מהערך התאורטי הצפוי, קביעה שהביאה לעיון מחדש באלקטרודינמיקה קוונטית.
הקרב על יער הירטגן

הקרב על יער הירטגן היה מהקרבות הארוכים ביותר במלחמת העולם השנייה, והארוך ביותר שנערך על אדמת גרמניה. הוא התחולל מ־19 בספטמבר 1944 עד 10 בפברואר 1945, ביער הירטגן, מזרחית לגבול גרמניה־בלגיה.
שדה הקרב

מקום הקרב היה רמת יער בשטח 140 קמ"ר צפונית-מזרחית לגבול בלגיה-גרמניה, מדרום לקו אאכן - דירן וממערב לרור. היום הוא נקרא Hürtgenwald. האזור מורכב מיערות מרודה, וונאו, הירטגן ורוטגן עם יערות עבותים, גבעות לא מיוערות, עמקים עמוקים ואזורים דלילים.
רקע

בעקבות מבצע קוברה הצליחו בעלות הברית לפרוץ את העמדות הגרמניות במערב אזור הפלישה. במלחמת התנועה שלאחריה בצפון צרפת, ההתקדמות המהירה באופן בלתי צפוי של כוחות בעלות הברית גרמה לכך שהם לא הצליחו עוד להבטיח את האספקה הדרושה וההתקדמות נעצרה באזור אאכן מול קו זיגפריד. זה נתן לגרמנים הזדמנות לארגן מחדש את כוחותיהם המוכים קשות ולהקים עמדות הגנה.
מטרתן העיקרית של בעלות הברית הייתה לפרוץ בין אאכן למונשאו באזור יער הירטגן ולהכניע את הכוחות הגרמנים באזור על מנת למנוע מהם לתגבר את כוחותיהם צפונה יותר, בין נהר הרור לעיר אאכן, שם התנהלה מלחמת חפירות. היעד המשני בחשיבותו לבעלות הברית היה כיבוש העיירה שמידט והגעה לנהר הרור. לעומת זאת ולטר מודל, מפקד הכוחות הגרמניים באזור, שאף להדוף את בעלות הברית לקיפאון, על ידי גרימת אבדות כבדות לבעלות הברית ועל ידי השגת שליטה מלאה בביצורי קו זיגפריד.
הגרמנים הגנו על האזור בעקשנות משתי סיבות: ראשית, אזור הירטגן היה בסיס להתקפה גרמנית גדולה שנודעה מאוחר יותר כקרב הארדנים ושנית, פתיחת סכר שוומנאול שנמצא באזור יכלה להציף את אזור נהר הרוהר ובכך להקשות על בעלות הברית לחצות אותו.
סדר הכוחות

יער הירטגן היה בגזרת הארמייה האמריקנית הראשונה בפיקודו של לוטננט גנרל קורטני הודג'ס, והאחריות נעה בין הקורפוס ה-5 להקורפוס ה-7.
בתחילת הדרך, היער הוגן על ידי דיוויזיות הרגלים הגרמניות ה-275 וה-353; שהיו בתקן חסר אך מוכנות היטב - 5,000 איש (1,000 בעתודה) - ובפיקודו של הגנרל הנס שמידט. היו להם מעט ארטילריה וללא טנקים. ככל שהקרב התקדם, נוספו תגבורות גרמניות. הציפיות האמריקאיות שהחיילים הללו יהיו חלשים ומוכנים לנסיגה היו אופטימיות מדי.
סדר הכוחות > דיוויזיות אמריקאיות

הדיוויזיה ה-1 (קלארנס הובנר)
הדיוויזיה ה-4 (ריימונד בארטון)
הדיוויזיה ה-8 (דונלד א. סטרוג)
הדיוויזיה ה-9 (לואיס א. קרייג)
הדיוויזיה ה-28 (נורמן קוטה)
הדיוויזיה ה-29 (אלמנטים) (צ'ארלס גרהארט)
הדיוויזיה ה-78 (אדווין פ. פרקר ג'וניור)
הדיוויזיה המוטסת ה-82 (ג'יימס גאווין)
הדיוויזיה ה-83 (רוברט סי מייקון)
הדיוויזיה ה-104 (טרי אלן)
דיוויזיית השריון ה-3 (מוריס רוז)
דיוויזיית השריון ה-5 (לונספורד א. אוליבר)
גדוד הריינג'רס ה-2
גדוד הריינג'רס ה-5
להק הקרב ה-366
הדיוויזיה ה-99 (וולטר אי לאואר)
סדר הכוחות > דיוויזיות גרמניות

הדיוויזיה ה-85
הדיוויזיה ה-6
הדיוויזיה ה-275
הדיוויזיה ה-344
הדיוויזיה ה-347
הדיוויזיה ה-353
דיוויזיית הצנחנים ה-3
דיוויזיית הפאנצרגרנדיר ה-3
דיוויזיית הפאנצר ה-116
דיוויזיית הפולקסגרנדיר ה-12
דיוויזיית הפולקסגרנדיר ה-47
דיוויזיית הפולקסגרנדיר ה-246
דיוויזיית הפולקסגרנדיר ה-272
דיוויזיית הפולקסגרנדיר ה-326